Роман Абрахам

Роман Юзеф Абрахам (полякча Roman Józef Abraham, 28 февраль, 1891; Львов — 26 август, 1976; Варшава) — Польша хәрби эшлеклесе, бригада генералы (1938). Владислав Абрахамның улы. Хокук докторы.

 Биографиясе 
Львовта туган. 1910 елда Хыров шәһәрендә иезуит гимназиясен тәмамлый. Львов университетында фәлсәфә һәм юридик факультетларда укый. 1915 елда Хокук һәм сәяси фәннәр докторы исеме ала. 

Беренче бөтендөнья сугышы вакытында Австрия армиясе кавалериясендә хезмәт итә, 1916 елда подпоручик, 1917 елда поручик исемен ала. 1918 елның ноябрендә Львов өчен Польша-Украина сугышларында катнаша. Тимер юл вокзалы өчен көрәш алып барган үз отрядын үзәктә һәм Персенкада булдырган. Абраһам җитәкчелегендәге Отряд Польша бүлекчәләре арасында беренче булып 1918 елның 22 ноябрендә Львов мәйданына керә һәм Ратуша өстенә Польша флагын элеп чыгара.1919 елның гыйнварыннан Абрахам аерым батальон, полк һәм Галициядә сугышчан хәрәкәтләрне алып баручы Владислав Сикорский дивизиясе составында оператив төркем белән җитәкчелек итә.

1920 елда поляк-совет сугышында Көньяк-Көнчыгыш фронтта сугышкан аерым отряд белән җитәкчелек итә, аерым алганда, «Польша Фермопиллары»дип аталган Львов янындагы Задворье сугышында катнаша.

1920-1921 елларда Генераль штаб каршындагы аерым йөкләмәләр өчен офицер вазыйфаларын башкара. 1921 елда майор исемен ала һәм югары Силезиягә командировкага җибәрелә, анда калган полякларга ярдәм оештыра.1922-1927 елларда Варшавада югары хәрби мәктәптә, аерым алганда, гомуми тактика кафедрасын җитәкли.

1928 елда Барановичтагы 26нчы полк белән командование кабул итә. 1938 елда бригада генералы исемен ала.

1939 елда немец-поляк сугышы вакытында «Познань» армиясе составында кавалерия бригадасын җитәкли. 1939 елның 15 сентябреннән «Абрахам» оператив төркемен җитәкли, аның составына Бөек Польша һәм Подольск кавалерия бригадалары керә. 1939 елның 23 сентябрендә Варшава астында сугышкан кавалерия бригадасын җитәкли. Авыр яраланган Абрахам госпитальгә эләгә, анда 1939 елның 15 октябрендә аны гестапо кулга ала. 

1945 елның 30 апрелендә америка гаскәрләре тарафыннан азат ителә. 1945 елның октябрендә Польшага кайта. 1950 елда пенсиягә чыга. Варшавада үлгән.

 Искәрмәләр 

 Чыганаклар 

 Rocznik Oficerski 1924, Ministerstwo Spraw Wojskowych, Oddział V Sztabu Generalnego Wojska Polskiego, Warszawa 1924, s. 567,

Төркем:Львов университетын тәмамлаучылар 
Төркем:Польша хәрбиләре